එසේම දිග දුම්රිය වේදිකාවක්ද මෙහි පිහිටා තිබේ.අධි ශ්‍රේණියේ දුම්රිය ස්ථානයක් බවට සැලකුවද කාලයට ඔබින අන්දමේ නිසි සංවර්ධනයක් නොවීම නිසාවෙන් මඟීන්ට මෙන්ම එහි සේවය කරන නිලධාරීනට දුෂ්කරතා රැසකට මුහුණපෑමට සිදු වී තිබේ.දුම්රිය මැදිරි, ගැල්, බවුසර් ඇමුණුම්කරුවන් ෂන්ටර්වරුන්ගේ විවේක කාමරයේ කොන්ක්‍රීට් වහළය ඉරිතැලීමකට ලක් වී ඇති නිසා දැඩි අනතුරුදායක තත්ත්වයක්ද පවතී.මේ තනතුරේ සේවකයන් තිදෙනෙක් සේවය කරන අතර ඔවුන් පැය 8-12 සේවා මුරයේ සේවය කරන පිරිස්ය.ඔවුන්ගේ සේවය අවශ්‍ය වෙනතෙක් රැඳී සිටිනුයේ මේ අවදානම් කොන්ක්‍රීට් වහළය ඇති කුඩා කාමරයේය.